**Amatieru hokeja turnīrs “Olaine 3 pret 3” 2015**

NOLIKUMS

1. **Mērķis un uzdevumi**
	1. Popularizēt un attīstīt hokeja spēli Olaines novadā.
	2. Veicināt un popularizēt veselīga dzīves veida un saturīga brīvā laika pavadīšanas nozīmi.
	3. Noskaidrot 2015. gada turnīra uzvarētājus.
2. **Vadība**
	1. Turnīru organizē Olaines Sporta centrs.
	2. Galvenais sacensību tiesnesis Marika Broka - Švarca.
3. **Vieta, laiks**
	1. Turnīrs norisināsies Olaines slidotavā, Kūdras ielā 5, 2015. gada 5.decembrī.
	2. Turnīra sākums plkst. 12.00, reģistrēšanās no plkst. 11.00
4. **Dalībnieki**
	1. Jebkurš spēlētājs, kurš ir sasniedzis 14 gadu vecumu ir iepazinies un atbalsta turnīra spēles principus un noteikumus.
	2. Drīkst piedalīties sievietes formējot savas (sieviešu) komandas, kā arī sieviete var būt dalībniece vīriešu komandā. Atsevišķa sieviešu līga vai grupa nav.
	3. Katrā komandā ir trīs spēlētāji + divi rezerves spēlētāji, kas ir iepriekš pieteikti reģistrācijā. Laukumā spēlē trīs pret trīs, bez vārtsarga.
	4. Atkarībā no pieteikto komandu skaita un vecuma, komandas var tikt dalītas divās vecuma grupās.
5. **Dalības maksa**
	1. Dalības maksa no katras komandas ir 15.00 EUR par turnīru. Apmaksa pie reģistrācijas apstiprināšanas, turnīra dienā.
6. **DalībniekI**
	1. Turnīrā var piedalīties komandas, kuras vēlas un garantē ievērot čempionāta Nolikumu, ir iesniegušas pieteikumu (skat. 1. Pielikumu).
	2. Turnīrā drīkst piedalīties personas, kuras nav jaunākas par **14 gadiem**. Personas, kuras ir jaunākas par 18 gadiem drīkst piedalīties tikai ar vecāku rakstisku atļauju.
	3. Turnīrā nedrīkst ņemt dalību spēlētāji, kuriem pašlaik vai iepriekš ir bijis līgums ar profesionālu hokeja klubu. Spēlētāji tiks individuāli pārbaudīti interneta vietnē [www.eliteprospects.com](http://www.eliteprospects.com). Punkts neattiecas uz hokeja spēlētājiem 40+ (1973.dz. gads un vecāki) un ***Olaines novada iedzīvotājiem.***
7. **pieteikšanās**
	1. Pieteikšanās jāveic sūtot pieteikuma veidlapu uz sports@olaine.lv. Pieteikšanās beidzas 48 stundas pirms turnīra sākuma. (Skat. 1.pielikumu)
	2. Komandu reģistrācija sacensību vietā: katram komandas dalībniekam ir jāapliecina sava dalība sacensību dienā reģistrācijas punktā, uzrādot personu apliecinošu dokumentu (pasi vai vadītāja apliecību), kā arī aizpildot dalībnieka atrunu.
8. **Sacensību norise**
	1. Reģistrācijas sākums no plkst. 11:00 – 11:50.
	2. Pirmais iemetiens plkst. 12:00
	3. Izspēļu kārtība un secība tiks noteikta sacensību dienā atkarībā no pieteikušos komandu skaita.
	4. Komandas, kas uzvar kvalificējas nākamajam posmam, pusfinālam un finālam.
9. **Drošība**
	1. Katrs spēlētājs pats atbild par savu veselības stāvokli un gūtajām traumām turnīra laikā, par to parakstoties reģistrējoties sacensībām.
	2. Sacensību organizatori turnīra vietā nodrošina ārsta pieejamību.
10. **Spēles noteikumi**
	1. Ar monētas palīdzību komandu kapteiņi izlozē kurās laukuma pusēs komandas uzsāks spēli. Komandas mainīs laukuma puses sākoties otrajam puslaikam.
	2. Visiem spēlētājiem obligāti jāvalkā ķiveres un hokeja slidas. Aizsargi nav obligāti, taču ļoti ieteicami!
	3. Vārtsarga ekipējuma, kā arī vārtsarga nūjas  izmantošana spēlē nav atļauta.
	4. Visām komandām jābūt nodrošinātām ar vienādiem spēļu krekliem.
	5. Pie laukuma būs viens turnīra oficiālais pārstāvis, lai pārraudzītu spēli, pildītu tiesneša funkcijas, vērtētu pārkāpumus, sekotu laikam un palīdzētu atgriezt ripu spēlē.
	6. Turnīra oficiālie pārstāvji drīkstēs arī nozīmēt soda metienu, ja konkrētais pārkāpums ir smags vai arī, ja kāda no komandām spēlē manāmi rupjā manierē.
	7. Soda metiens tiks izpildīts no laukuma vidus un tas jāveic ne vēlāk kā 30 sekundes pēc tā nozīmēšanas. Soda metienu var izpildīt jebkurš komandas dalībnieks. Komandai, kura izpildīja soda metienu, spēli atsāk ar ripu no savas aizsardzības zonas (neatkarīgi no metiena rezultāta).
	8. Jebkurš rupjš pārkāpums, kura darbības rezultātā varēja gūt nopietnus savainojumus, tiks sodīts ar komandas diskvalifikāciju. Pārkāpumus izvērtē turnīra oficiālais pārstāvis, kurš atrodas pie laukuma.
	9. Turnīra oficiālā pārstāvja aizskaršana, kliegšana, draudēšana vai tā apsaukāšana, tiks traktēts kā rupjš pārkāpums.
	10. Spēka paņēmienu izmantošana ir aizliegta. Šāda darbība tiks traktēta kā pārkāpums, ja vien nebūs pietiekami nopietna, lai to traktētu kā smagu vai rupju pārkāpumu. (Izvērtēs pie laukuma esošais turnīra oficiālais pārstāvis).
	11. Šķēlieni nav atļauti. Šāda darbība tiks traktēta kā pārkāpums.
	12. Spēlētāji nedrīkst tīšām krist vai gulties, lai aizsargātu savus vārtus. Šāda rīcība tiks traktēta kā pārkāpums.
	13. Vārtu sargāšana nav atļauta. Spēlētājs nedrīkst patrulēt pie vārtiem vai palikt pasīvi to priekšā veicot vārtsarga funkcijas. Aizsargs drīkst aizskart ripu vārtu zonā, taču aizsargs to drīkst darīt virzoties vārtu zonai cauri, nevis pasīvi stāvot. Vārtu zona ir iedomāta zona, aptuveni 120 cm attālumā no vārtiem un to platumā.
	14. Metiena, kura augstums ir jostas vietas augstumā, rezultātā, ripa tiks piešķirta pretinieku komandai kura spēli uzsāk no savas aizsardzības zonas.
	15. Piespēles pa gaisu ir pieņemamas, ja ripas lidojums ir zemāks par celi.
	16. Ja ripa pamet laukumu, komanda kura pēdējā tai pieskaras, to zaudē. Uzsākot spēli pretinieks netuvojas spēlētājam tuvāk par 3 metriem.
	17. Nav aizmugures vai pārmetieni.
	18. Vārti jāgūst virzienā no laukuma centra uz uzbrukuma zonu.
	19. Pie katras vārtu gūšanas oficiālais pārstāvis skaļi nosauc spēles rezultātu.
	20. Pēc vārtu guvuma komandai kura uzsāks spēli tiek dots brīvs 1/2 laukums.
	21. Spēles sastāvēs no diviem 5 minūšu puslaikiem, kuri nodalīti ar 1 minūtes starplaiku.
	22. Ja spēle beidzās ar neizšķirtu, tad tiek izspēlēts pagarinājums līdz pirmajiem vārtiem. Pagarinājumu izspēlē 2 pret 2 un tā laiks nepārsniedz 2 min. Ja šajā laikā vārti netiek gūti uzvarētāju izlozē ar monētas palīdzību.
	23. Spēles laikā laiks netiek apstādināts. Laikam ritot veic spēlētāju maiņas, komandas pašas seko, lai laukumā būtu trīs spēlētāji no komandas. Spēles laiku neaptur arī pie vārtu guvuma vai pārkāpuma piešķiršanas.
	24. Spēlētājs var spēlēt tikai vienā komandā.
	25. Turnīra laikā liegts mainīt komandas sastāvu, tas paliek tāds kāds reģistrācijā, turnīra rītā, tika apstiprināts.
11. **Atbildība**
	1. Pretenzijas sacensību rīkotājiem ir izslēgtas. Dokumentu par personisko atbildību („Dalībnieku atruna”) dalībnieks paraksta pirms sacensībām.
	2. Personas, kuras ir jaunākas par 18 gadiem drīkst piedalīties tikai ar vecāku rakstisku atļauju.

***Sagatavoja:***

***M. Broka-Švarca***

***Olaines novada sporta organizatore***

***Tel.26658689***

**Pielikums Nr.1.**

\_\_\_\_\_\_\_\_\_\_\_\_\_\_\_ KOMANDAS

**PIETEIKUMS**

Hokeja turnīram **“Olaine 3 pret 3”**

|  |  |  |  |
| --- | --- | --- | --- |
| N.p.k. | Vārds, Uzvārds | Dzimšanas gads | Paraksts vai ārsta apliecinājums par veselības stāvokļa atbilstību*(paraksta uzsākot turnīru)* |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

**Pielikums Nr.2.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontakttālrunis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dzīvesvietas adrese)

IESNIEGUMS

\_\_\_\_\_\_\_\_\_\_\_\_\_\_\_\_, Olaines novadā 2015. gada „\_\_\_\_” \_\_\_\_\_\_\_\_\_\_\_\_\_\_

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, esmu informēts/a par bērna piedalīšanos hokeja turnīrs „Olaines 3 pret 3” Olaines pilsētā 2015. gada 5.decembrī un esmu iepazinies/usies ar sacensību nolikumu un uzņemos pilnu atbildību par savu bērnu (vārds uzvārds) \_\_\_\_\_\_\_\_\_\_\_ \_\_\_\_\_\_\_\_\_\_\_, (dzimšanas datums) \_\_\_\_\_\_\_\_\_\_\_\_\_\_\_\_\_\_.

Parakstot doto iesniegumu apliecinu, ka :

bērna veselības stāvoklis atbilst sacensību specifikai;

bērnam tiks izstāstīts sacensību nolikums un noteikumi;

apzinos savas rīcības sekas un apņemos neizvirzīt Olaines sporta centra vadībai nekādas pretenzijas šai sakarā.

Paraksts \_\_\_\_\_\_\_\_\_\_\_\_\_\_\_\_\_